stanford-oval/wikipedia huggingface dataset:
שורש 84
לקריאה נוספת

Fazzioli, Edoardo (1987). Chinese calligraphy : from pictograph to ideogram : the history of 214 essential Chinese/Japanese characters. calligraphy by Rebecca Hon Ko. New York, 1987: Abbeville Press. ISBN 0-89659-774-1.{{cite book}}:  תחזוקה - ציטוט: location (link)
Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}:  (עזרה)
שורש 83

שורש 83, או שִׁי בּוּ (בסינית: 氏部, פיניין: Shì bù) הוא השורש השמונים-ושלושה של הכתב הסיני. פירושו "שבט" והוא אחד מתוך 35 (מתוך סך הכל 214 שורשי הקאנגשי) שורשים המורכבים מארבעה קווים.
במילון קאנגשי יש 10 תווים (מתוך 49,030) שניתן למצוא תחת רדיקל זה, והוא מהשורשים הנפוצים ביותר.
氏 משמש גם כקידומת או סיומת לצד שם לציין שהוא שם משפחה, או שייכות ל"שבט".
התפתחות

השורש בכתב עצמות ניחוש, (甲骨文, גְ'יָאגוּוֶן, פיניין: Jiǎgǔwén) מלפני 3,500 שנה
השורש בכתב כתובות הברונזה, (גִ'ין וֶן, 金文, פיניין: Jīn wén) מלפני 2,500-3,000 שנה
הצורה בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
הצורה בכתב החותם הקטן (שְׂיָאוגְ'ווָאן, 小篆, xiǎozhuàn)
תווים נגזרים

| מספר קווים נוספים | תווים |
| --- | --- |
+0: 氏
+1: 氐民
+2: 氒
+4: 氓
לקריאה נוספת

Fazzioli, Edoardo (1987). Chinese calligraphy : from pictograph to ideogram : the history of 214 essential Chinese/Japanese characters. calligraphy by Rebecca Hon Ko. New York, 1987: Abbeville Press. ISBN 0-89659-774-1.{{cite book}}:  תחזוקה - ציטוט: location (link)
Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}:  (עזרה)
רוני חדש

| --- | --- |

 לידה:  1990 (בת 34 בערך) כפר שמריהו, ישראל 
 מדינה:  ישראל 
 www.ronichadash.com
 
רוני חדש (נולדה ב-21 באוקטובר 1990, ב' בחשוון ה'תשנ"א), היא כוראוגרפית ורקדנית ישראלית.
ביוגרפיה

נולדה ב-1990. גדלה בכפר שמריהו וסיימה את לימודיה בהצטיינות במגמת המחול של תיכון היובל בהרצליה. בשנת 2009, התגייסה לצה"ל ושירתה ביחידת 8200.
קריירה

לאחר שירותה הצבאי, למדה למשך שנה בסדנה להכשרת רקדנים של להקת ורטיגו, ושנה בסדנה להכשרת רקדנים בגעתון. בשנת 2015, יצרה חדש את עבודת הווידאו הראשונה שלה, 'Spineless', וכן את הסולו הראשון לבמה 'אני-מה' במסגרת פסטיבל גוונים במחול.
החל מ-2015, חדש יוצרת עבודות ככוריאוגרפית עצמאית. עבודתה הראשונה לבמה 'אני-מה' עלתה במסגרת פסטיבל גוונים במחול 2015, בו זכתה בפרס השופטים. לאחר מכן, יצרה את הסולו 'גופי' במסגרת פסטיבל תל אביב דאנס. שני הסולואים זכו בפרסים רבים בתחרויות שונות מסביב לעולם, והוזמנו להופיע בארץ ובחו"ל.
בשנת 2018, החלה לשתף פעולה עם רקדנים נוספים, ויצרה בין היתר את 'קורבנות ודימויים', 'פרקים של חדווה', Body #1 והפקות נוספות. יצירותיה הועלו בארץ בפסטיבלים כגון הרמת מסך, זירת מחול, גוונים במחול ותל אביב דאנס וחלקן הוזמנו להופיע בגרמניה, בלגיה, ספרד, פורטוגל, פרו, ניו יורק, יוון, קפריסין, איטליה, סלובניה, סלובקיה, סרביה, שווייץ, הונגריה, רומניה, קרואטיה, פולין, צ'כיה, אנגליה וליטא.
בנוסף, חדש הוזמנה להעביר סדנאות באיטליה, פורטוגל, אוסטריה, סלובקיה, יוון ובלגיה. עקב ההצלחה, עבודותיה זכו לתמיכה ברזידנסי בארץ ובחו"ל, בין היתר בצ'כיה, יוון, דנמרק, הונגריה, תאילנד וספרד.
ב-2021, הוזמנה ליצור עבור STAATSTHEATER KASSEL שבגרמניה.
יצירותיה זכו לתמיכה גם ממשרד התרבות, קרן יהושע רבינוביץ, מפעל הפיס, הקרן ליוצרים עצמאיים, MART, עיריית תל אביב יפו, עמותת הכוראוגרפים וסוזן דלל.
במקביל ליצירותיה, חדש מלמדת מחול עכשווי/רפרטואר בבתי ספר בארץ ובחו"ל וכן משתפת פעולה עם מוסדות שונים לרבות מגמת המחול בתיכון עירוני א לאומנויות תל אביב, המסלול להכשרת רקדנים ביכורי העתים, הסדנה להכשרת רקדנים געתון, הסדנה להכשרת רקדנים ורטיגו, תלמה ילין, סטודיו נעים, הקבוצה, ריסרצ', אוניברסיטת ANTON BRUCKNER בלינץ, אוסטריה, NOD בטורינו, איטליה, תיכון האקדמיה בירושלים, האקדמיה הגבוהה למוזיקה ומחול ירושלים, פרקטיס מטעם מחול שלם וסמינר הקיבוצים.
במקצועה כרקדנית, עבדה עם כוראוגרפים עצמאים שונים בארץ ובחו"ל ביניהם מאיה ברינר, ניב שיינפלד ואורן לאור, ואודליה קופרברג. במסגרת עבודה ככוריאוגרפית, הייתה אחראית לכוראוגרפיה בווידאו קליפ 'דע' של הזמר שי צברי.
בשנת 2020, הצטרפה לעמותת הכוריאוגרפים בישראל.
מעבודותיה > אני-מה

הסולו הראשון של רוני לבמה שעלה בפסטיבל גוונים במחול וזכה בפרס השופטים. הסולו זכה בפרסים רבים מסביב לעולם (פסטיבל MASDANZA, SOLODUO,FKM,BCDC) וכן הוזמן להופיע בתיאטרות ופסטיבלים בגרמניה, בלגיה, ספרד, יוון, קפריסין, סרביה, הונגריה, רומניה, ניו יורק ופולין.
מעבודותיה > גופי

הסולו השני לבמה שעלה בפסטיבל תל אביב דאנס 2016. הסולו זכה גם הוא להכרה מסביב לעולם ובפרס השופטים בפסטיבל MASDANZA באיים הקנרים. לאורך כל הסולו, רוני רוקדת כראשה שמוט לאחור ואינו נראה לקהל, מה שמייצר אשליה והופך אותו הגוף מאנושי ליצורי/חומרי תוך שאילת שאלות על האוטונומיה שיש לכל אדם על גופו, כנשים וכרקדניות.
הסולו הוזמן להופיע בצ'כיה, גרמניה, בלגיה, ספרד, פורטוגל, פרו, ניו יורק, יוון, קפריסין, סלובניה, סלובקיה, אנגליה, תאילנד וליטא.
מעבודותיה > קורבנות ודימויים

הדואט עלה במסגרת הרמת מסך 2018 יחד עם הרקדנית כרמל בן אשר, בניהולם האומנותי של איציק גלילי ומאטה מוראי.הדואט בוחן את האופן בו רקדניות מקריבות את גופן לצורך דימוי/בידור/אסתטיקה ומעלה שאלות וביקורת על יחסי האהבה/שנאה שלהן לקהל.
מוזיקה מקורית: נעה איילי. ניהול חזרות: דנה שובל דרמטורגיה: יעל ביאגון ציטרון ייעוץ אומנותי: מאיה ברינר הדואט הוזמן להופיע בבלגיה וגרמניה.
מעבודותיה > פרקים של חדווה

עבודה לחמישה רקדנים אשר עלתה בהרמת מסך 2020 בניהולם האומנותי של דנה רוטנברג ועודד גרף. היצירה חוגגת את הגוף החי במלוא חיותו, חיוניותו וחינו ומתבצעת לרקע הסוויטה האנגלית השלישית של באך, בניסיון להפיח בה חיים חדשים.
רקדנים: תמר הניג/תמר קיש, כרמל בן אשר, עמית זרצקי, איתי ביבס ודן בורשטיין. ניהול חזרות: דנה שובל ייעוץ אומנותי/דרמטורגיה: מאיה ברינר, יעל ביאגון ציטרון
מעבודותיה > 'Body #1'

דואט למאיה שוורץ ועידו ברק אשר עלה בתיאטרון הבית באופן עצמאי ב-2020. הדואט מתעסק במגבלה פיזית פשוטה ומחייב את הרקדנים להישאר מחוברים אחד לשני באגן לאורך רוב היצירה. הדואט הוזמן להופיע בקרואטיה, יוון, שווייץ, איטליה, ספרד וסלובקיה.
Body #whatever
העבודה נוצרה עבור TANZ KASSEL, הלהקה החדשה של STAATSTHEATER KASSEL ב-2021. יצירה ל-8 רקדנים שבונה ומפרקת דימויים קלישאתיים של אהבה ואינטימיות.
פרסים ומלגות

2016:
פרס השופטים, גוונים במחול, סוזן דלל
מקום שלישי, תחרות הכוראוגרפיה הבינלאומית, מחול שלם
פרס אלכסנדר יזראלובסקי לחדשנות ופרס הקהל, FKM, סרביה
פרס הביצוע הטוב ביותר, פרס הקהל BCDC, בלגיה
פרס הביצוע הטוב ביותר, SOLODUO, גרמניה
פרס שרת התרבות ליוצרים צעירים 2016 פרס הביצוע הטוב ביותר, MASDANZA, ספרד
2018:
פרס הסולו הטוב ביותר פסטיבל MASDANZA, ספרד
2019:
מקום שני, תחרות פרינג' במחול, תיאטרון הפרינג' באר שבע.
2021:
פרס שר התרבות ליוצרים צעירים
השכלה

2011-2012 הסדנה להכשרת רקדנים ורטיגו
2012-2013 הסדנה להכשרת רקדנים געתון
עבודות נוספות

אני-מה, פסטיבל גוונים במחול
אי השקט, פסטיבל מיפו עד אגריפס, שוק מחנה יהודה 22/10/2017 עבודת סולו תלוית מקום שנוצרה עבור פסטיבל מיפו עד אגריפס 2017, בניהולו האומנותי של אלעד שכטר.
קליפות, פסטיבל זירת מחול, בית הנסן, ירושלים 2/8/2017 דואט שעלה במסגרת פסטיבל זירת מחול 2017 בניהולו האומנותי של סהר עזימי, יחד עם הרקדנית נעה טנא.
NO-BODY שבוע המחול הבינלאומי מחול שלם, ז'ראר בכר 2/12/2018. עיבוד בימתי ליצירת הווידאו NO-BODY מ-2016 אשר עלתה בשבוע המחול הבינלאומי של מחול שלם והוזמנה להופיע בבנגקוק ובצ'כיה.
אני וכל הגוף הזה, הרמת מסך, געתון 15/11/2019 סולו נוסף בביצועה של רוני שנוצר לפסטיבל הרמת מסך בניהולם האומנותי של איציק גלילי ומאטה מורי.
אותו הים, בית אביחי, 2/4/2019. עבודת סולו קצרה שנוצרה עבור ערב מחווה בבית אביחי לספרו של עמוס עוז 'אותו ים', באוצרותו של רועי רביצקי
יצירות וידאו:
SPINELESS ,2015
NO-BODY ,2015
ME ,2016
HEAD-ON ,2016
כואורגרפיה לווידאו קליפים:
2021, דע, שי צברי
הערות שוליים

↑  שיחה עם רוני חדש (באנגלית), נבדק ב-2023-06-27
↑  ענת זכריה, הרמת מסך 2013, באתר הַמְבַכֶּרֶת ענת זכריה | Anat Zecharia, ‏2013-12-11
↑  Limited, Bangkok Post Public Company. "Grace, beauty - and self-discovery". Bangkok Post (באנגלית). נבדק ב-2023-07-06.
↑  Choreographers » רוני חדש
1 2  תיאטרון - גוונים במחול 2015 - בצעדים ראשונים, באתר www.habama.co.il
↑  מחול - גוונים במחול 2015 - בצעדים ראשונים, באתר www.habama.co.il
↑  רוני חדש, באתר פֶּרֶא אדם חוֹשב
↑  Guy Duplat, Belles découvertes aux Brigittines, La Libre.be, ‏2023-06-26 (בצרפתית)
↑  The best of 2018 | ריקודיבור / DanceTalk
↑  'Curtain Up' premieres Suzanne Dellal Center for Dance and Theater, The Jerusalem Post | JPost.com (באנגלית אמריקאית)
↑  'הרמת מסך' 2018. תוכניות 3+2, סוזן דלל,Curtain Up 2018 events. Suzanne Dellal 15/11 | ריקודיבור / DanceTalk
↑   טל לוין, בפסטיבל "הרמת מסך" הגוף חזר סוף סוף למרכז הבמה, באתר הארץ, 25 בנובמבר 2018
↑  זרקור | רוני חדש, אופיר יודלביץ ונויה שגיב (בשיתוף עם פסטיבל "הרמת מסך") | חנוכה 2020, נבדק ב-2023-07-06
↑  רוקדים מחוץ לזמן, באתר the-contemporary-eye, ‏2021-08-20
↑  גוף מתבונן על עצמו, באתר the-contemporary-eye, ‏2021-05-10
↑  Танец без головы, www.culbyt.com (ברוסית)
↑  המחולות “השווים ביותר” נבחרו במסגרת שבוע המחול הבינלאומי | התרשמות של איטו אבירם, ‏2016-12-04
↑  20. FKM 2016 - Festival koreografskih minijatura: najava i program (בסרבית)
↑  https://twitter.com/israelinbelgium/status/709772911041781760, Twitter
↑  21MASDANZA
↑  24MASDANZA
↑  הוכרזו הזוכים בפרסי שר התרבות והספורט במחול אמנותי לשנת 2021, באתר GOV.IL
↑  אני-מה, פסטיבל גוונים במחול, סוזן דלל 16/10/2015 הסולו הראשון שיצרה רוני לבמה, זוכה פרס השופטים בפסטיבל.
↑  אי השקט • ק.ט.מ.ו.ן, באתר ק.ט.מ.ו.ן
↑  זירות מחקר וחיפוש, באתר the-contemporary-eye, ‏2017-08-09
↑  הרמת מסך 2019, באתר calameo.com (באנגלית)
↑  בית אבי חי | עוד מעט הציפור | מופע מקור, באתר www.bac.org.il
↑  Spineless by Roni Chadash, נבדק ב-2023-07-06
↑  "No-Body" by Roni Chadash, נבדק ב-2023-07-06
↑  4 Me by Roni Chadash, נבדק ב-2023-07-06
↑  Head-on (Teaser) by Roni Chadash, נבדק ב-2023-07-06
↑  שי צברי - דע, נבדק ב-2023-07-06
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רוני חדש".
שלולית החורף בשפיר

| --- | --- |

 מידע כללי
 סוג:  שלולית חורף 
 מידע נוסף
 מדינות באגן הניקוז:  ישראל 
 קואורדינטות:  31°42′05″N 34°42′49″E﻿ / ﻿31.701455727355°N 34.713641007804°E﻿ / 31.701455727355; 34.713641007804
  (למפת השפלה מוגדלת) שלולית החורף בשפיר(למפת השפלה רגילה) שלולית החורף בשפיר(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שלולית החורף בשפיר(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שלולית החורף בשפיר
 
שלולית החורף בשפיר היא שלולית חורף השוכנת בתחומי המועצה האזורית שפיר, סמוך לקיבוץ עין צורים, בין קריית מלאכי לאשקלון. השלולית שוקמה על ידי גורמים מקומיים ובסיוע קרן קיימת לישראל, וכיום היא מתוחזקת על ידי המועצה האזורית שפיר. אפשר לזהות את המקום לפי עצי אקליפטוס גבוהים הנמצאים מסביב לשלולית. בשיא גודלה השלולית יוצרת אגם יחסית גדול (100X50 מ'), שעומקו הגיע בעבר לכ־2.5 מטרים. שלולית החורף נועדה לשמש מעין שמורת טבע, אתר לימודי לבית הספר היסודי ולחטיבת הביניים שפיר הסמוכים, ומקום בילוי בחיק הטבע לציבור הרחב. אדריכלית הנוף אילנה קליין תכננה את המקום בהתאם לכך.
היסטוריה

בעבר הבריכה שימשה את חקלאי הכפר הערבי סוואפיר א-שארקיה להשקיית העדרים והגידולים החקלאיים של הכפר. ייתכן שהשם סוואפיר הגיע משמו הקדום של היישוב שפיר, שנזכר במקרא בספר מיכה: ”עברי לכם יושבת שפיר... לא יצאה יושבת צאנן מספד בית האצל יקח מכם עמדתו” (מיכה א' 11).
ככל הנראה אנשי הכפר יצרו את הבריכה על ידי יצירת סכר, שאצר מאחוריו מים בחורף. לאחר מלחמת העצמאות חרב הכפר וגם הסכר נעלם. למרות זאת, השלולית העקשנית המשיכה להתמלא בחורף במי גשם והייתה פינת חמד, שנקראה בפי תושבי המקום "האגם". הניקוז הטבעי התבטל לאחר שממזרח לבריכה נבנו אתר קרווילות ותחנת הדלק, והשלולית התייבשה. ב־2006 פנו חברים מקיבוץ עין צורים ומורות לביולוגיה מבית הספר האזורי הסמוך לבריכה למועצה האזורית שפיר בבקשה לשקם את השלולית, והמועצה השיבה בחיוב. בשיתוף פעולה עם קרן קיימת לישראל שהעמידה את התקציב למשימה ועם משרד החקלאות ופיתוח הכפר החל השיקום של השלולית. מי שהוביל את התהליך היה מושקו רום, איש רשות נחל וניקוז שורק-לכיש ותושב מושב שפיר הסמוך. בינואר 2012 השלולית התחברה מחדש לאגן הניקוז שלה. השלולית מקבלת את מימיה מיובל של נחל לכיש. 10 ימים לאחר מכן ירדה כמות משמעותית של גשמים מה שהביא למילוי השלולית. מפלס המים שבה עבר את "הקו האדום העליון" שלה והעודפים זרמו לנחל לכיש הסמוך.
חי וצומח

בחורף פוקדים את שלולית החורף עופות מים רבים ובהם אגמית, מגלן חום, סופית, אנפה אפורה ולבנית קטנה. עופות אלה מגיעים בשביל השלל רב של החרקים והיצורים הזעירים האחרים שחיים במים.
הערות שוליים

↑  יעל לרנר, שלוליות נעלמות, באתר ישראל היום, 25 בינואר 2017, בדיקה אחרונה ב־26 בינואר 2022
שורש 82

שורש 82, או מַאו בּוּ (בסינית: 毛部, פיניין: Máo bù) הוא השורש השמונים-ושניים של הכתב הסיני. פירושו "פרווה" או "שיער", והוא אחד מתוך 34 (מתוך סך הכל 214 שורשי הקאנגשי) שורשים המורכבים מארבעה קווים.
במילון קאנגשי יש 211 תווים (מתוך 49,030) שניתן למצוא תחת רדיקל זה.
"מאו" שמסומן על ידי התו הזה הוא שם משפחה סיני נפוץ, ולעיתים קרובות מתייחס למנהיג הסיני מאו דזה דונג (להבדיל מתרבויות מערביות, בסינית שם המשפחה נאמר תחילה).
毛 משמש גם כסימון לעשירית המטבע הסיני, יואן.
התפתחות

השורש בכתב כתובות ברונזה, (גִ'ין וֶן; 金文; פיניין: Jīn wén) מלפני 2,500-3,000 שנה
הצורה בכתב החותם הגדול (דָאגְ'ווָאן; 大篆; פיניין: Dàzhuàn) לפני מעל 2,000 שנה
הצורה בכתב החותם הקטן (שְׂיָאוגְ'ווָאן, 小篆, xiǎozhuàn)
תווים נגזרים

| מספר קווים נוספים | תווים |
| --- | --- |
+0: 毛
+3: 毜毝
+4: 毞毟
+5: 毠毡
+6: 毢毣毤毥毦毧毨毩毪
+7: 毫毬毭毮
+8: 毯毰毱毲毳毴毵SC (= 毿)毶SC (= 𣯶)
+9: 毷毸毹毺毻毼毽
+10: 毾
+11: 毿氀氁氂
+12: 氃氄氅氆氇SC (=氌)
+13: 氈氉氊
+14: 氋
+15: 氌
+18: 氍
+22: 氎
לקריאה נוספת

Fazzioli, Edoardo (1987). Chinese calligraphy : from pictograph to ideogram : the history of 214 essential Chinese/Japanese characters. calligraphy by Rebecca Hon Ko. New York, 1987: Abbeville Press. ISBN 0-89659-774-1.{{cite book}}:  תחזוקה - ציטוט: location (link)
Lunde, Ken (5 ינו' 2009). "Appendix J: Japanese Character Sets" (PDF). CJKV Information Processing: Chinese, Japanese, Korean & Vietnamese Computing (Second ed.). Sebastopol, Calif.: O'Reilly Media. ISBN 978-0-596-51447-1. {{cite book}}:  (עזרה)
רצח אמנון

נערי אבשלום מתנפלים על אמנון ורוצחים אותו בעת המשתה שערך אבשלום.

ציור מאת טרברסי משנת 1752.
רצח אמנון הוא מאורע מקראי המהווה המשך למעשה אמנון ותמר, במהלכו אבשלום אחי תמר מאב ומאם, יוזם ומביא לידי ביצוע את רציחתו של אמנון אחיו מאב, כנקמה על שאנס את תמר אחותו. לאחר מעשה האונס בקש אבשלום מתמר שלא לעורר על כך מהומה בטענה שמדובר באחיה ולא באדם זר. אולם למעשה מטרתו של אבשלום בכך הייתה ליצור שקט תעשייתי, כדי לאפשר לו לתכנן את פעולת הנקמה באמנון.
שנתיים לאחר אונס תמר, הזמין אבשלום את דוד אביו לחגוג עימו את גז הצאן במשתה שהוא עורך, כפי שהיה נהוג בעבר. דוד סירב להשתתף. אבשלום ניסה לשכנעו שלפחות אמנון יבוא, ולאחר הפצרות מרובות מצד אבשלום, אישר דוד את הגעתו של אמנון ושאר בני המלך למשתה. אבשלום הורה לנעריו שבשעה שאמנון יהיה שתוי ביין, יקומו עליו ויהרגוהו, תוך שהוא מבטיח להם גיבוי מצידו למעשה, ודאגה לכך שלא ייענשו. הנערים ביצעו את ההוראה ורצחו את אמנון.
כשראו זאת שאר בני המלך, ברחו משם על פרדיהם, כי חששו שאבשלום מנסה לחסל את כל זרע המלוכה כדי להבטיח את מלכותו העתידית. עוד בטרם הגיעו בני המלך אל ארמון המלך, נפוצה שמועה שאבשלום אכן חיסל את כל בני המלך. דוד קרע את בגדיו ונשכב על הארץ כדרך אבלים. יונדב בן שמעה מיהר להרגיע את המלך, שרק אמנון מת מאחר שאבשלום שמר לו טינה על שאנס את אחותו. כעבור זמן מה שבו בני המלך והתברר שאכן רק אמנון מת.
אבשלום ברח לגשור על מנת לחסות בצילו של סבו תלמי מלך גשור עד יעבור זעם. דוד התאבל על אמנון במשך שלוש שנים, אז ניחם על אמנון ונכסף לשובו של אבשלום. יואב ראה זאת והורה לאשה תקועית לבקש מהמלך באמצעות משל מרומז להשיב את אבשלום לירושלים. דוד נאות לבקשה, והורה ליואב להביאו לירושלים, ואכן יואב השיבו לירושלים.
הרקע למעשה > רקע אלוהי

לאחר מעשה דוד ובת שבע במהלכו זימן דוד את בת שבע אליו ושכב עימה בעת שהיה בעלה אוריה במלחמה, הגיע אליו נתן הנביא ובפיו שאלה אודות אדם עשיר שהגיע אליו אורח ומחמת שחמל על צאנו גנב את כבשתו היחידה של חברו העני, ושחטה עבור האורח. דוד חרץ את דינו של העשיר לשלם לעני על גנבת הכבשה פי ארבעה, כדין התורה ביחס לגונב צאן ושחטו. בשלב זה נתן גילה לו שסיפור זה אינו אלא משל למעשהו של דוד שלקח את אשתו היחידה של אוריה, בעוד שלדוד יש כמה נשים. דוד מיד הודה בחטאו וקיבל עליו את הדין, לשלם 'ארבעתיים' על מעשהו. עונשו הראשון של דוד היה מות הילד אותו הרתה לו בת שבע. העונש השני היה אונס ביתו תמר בידי בנו אמנון. ומעשה זה של רצח אמנון היווה את העונש השלישי.
הרקע למעשה > רקע אנושי

אמנון, בנו של דוד מאחינעם היזרעאלית, התאהב באחותו-מאב תמר, שהייתה אחותו של אבשלום מאב ומאם (אימם הייתה מעכה בת תלמי מלך גשור). הוא נעשה חולה מאהבתו אותה, ויונדב בן שמעה בן דודו, יעץ לו להעמיד פני חולה ולבקש שתמר תכין לביבות בפניו כדי לעורר את תאבונו שלא יחלש מחוליו, ובכך ליצור סיטואציה אינטימית ביניהם שתביא לבקשתו את ידה. אמנון עשה כעצתו, אך משבאה תמר לפניו הוא לא ביקש את ידה אלא אחז אותה ובקש ממנה לשכב איתו. תמר סרבה וביקשה ממנו להסדיר את נישואיהם עם אביהם דוד, אך אמנון סרב, תפסה ואנס אותה.
לאחר פורקן תאוותו, התמלא אמנון בשנאה כלפיה על שלא שיתפה עימו פעולה ברצונו למשכב עימה, והוא גרש אותה מחדרו על אף תחנוניה לו שישאנה, כי הדבר יהיה לה לחרפה עם היוודע הדבר שהיא אינה בתולה.
תמר קרעה את כתונת הפסים שעליה וצעקה בכאב כדי לפרסם שהיא נאנסה ולא זנתה מרצון. אבשלום שמע את שאירע וביקש ממנה שתחריש ולא תצעק, בטענה שמדובר באחיה מאב ולא אדם זר, אולם הסיבה האמיתית להשתקה הייתה רצונו להשתיק את הפרשה כדי שהוא יוכל לתכנן פעולת נקם באמנון מבלי שהדבר יתגלה.
תיאור הרצח > הכשרת הקרקע לרצח

כעבור שנתיים מהאונס, כשרושם המעשה כבר החל להישכח מלב, הזמין אבשלום את דוד אביו להשתתף עימו במשתה שהיה נוהג לערוך בעת גז צאנו שבבעל חצור. על אף הפצרותיו של אבשלום, דוד סירב בטענה שאינו מעוניין להכביד על אבשלום בעריכת משתה לכל פמליית המלך, וברך אותו על רצונו הטוב. אבשלום בקש מדוד שלפחות אמנון, שהוא בנו הבכור של דוד, יבוא כנציג המלך במקומו. בתחילה סירב דוד גם לכך, אך משהרבה אבשלום להפציר בו על כך, נאות דוד לשלוח את אמנון למשתה יחד עם שאר בני המלך:
וַיְהִי לִשְׁנָתַיִם יָמִים וַיִּהְיוּ גֹזְזִים לְאַבְשָׁלוֹם בְּבַעַל חָצוֹר אֲשֶׁר עִם אֶפְרָיִם וַיִּקְרָא אַבְשָׁלוֹם לְכָל בְּנֵי הַמֶּלֶךְ: וַיָּבֹא אַבְשָׁלוֹם אֶל הַמֶּלֶךְ וַיֹּאמֶר הִנֵּה נָא גֹזְזִים לְעַבְדֶּךָ יֵלֶךְ נָא הַמֶּלֶךְ וַעֲבָדָיו עִם עַבְדֶּךָ: וַיֹּאמֶר הַמֶּלֶךְ אֶל אַבְשָׁלוֹם אַל בְּנִי אַל נָא נֵלֵךְ כֻּלָּנוּ וְלֹא נִכְבַּד עָלֶיךָ וַיִּפְרָץ בּוֹ וְלֹא אָבָה לָלֶכֶת וַיְבָרֲכֵהוּ: וַיֹּאמֶר אַבְשָׁלוֹם וָלֹא יֵלֶךְ נָא אִתָּנוּ אַמְנוֹן אָחִי וַיֹּאמֶר לוֹ הַמֶּלֶךְ לָמָּה יֵלֵךְ עִמָּךְ: וַיִּפְרָץ בּוֹ אַבְשָׁלוֹם וַיִּשְׁלַח אִתּוֹ אֶת אַמְנוֹן וְאֵת כָּל בְּנֵי הַמֶּלֶךְ
תיאור הרצח > ביצוע הרצח

אבשלום הורה לעבדיו שכאשר אמנון יהיה מבושם בעת המשתה ולא יישמר בנפשו, יכו אותו וימיתוהו. אבשלום חיזק את ידיהם והבטיח להם שלא ייענשו על כך מאת המלך, כי הדבר היה בהוראתו. עבדי אבשלום ביצעו את המשימה, ו'כטוב לב אמנון ביין' התנקשו בו והרגוהו.
כאשר ראו שאר בני המלך שעבדי אבשלום חסלו את אמנון, חששו שאבשלום מנסה להשמיד את כל בני המלך כדי להבטיח את מלכותו אחר מות דוד, ולכן מיהרו לרכוב על פרדיהם ולהימלט בחזרה אל ארמון המלך. עוד בטרם הגיעו לירושלים, פשטה שמועה בעיר שאבשלום חיסל את כל זרע המלוכה. כששמע זאת דוד, קרע את בגדיו ונשכב ארצה כדרך אבלים, וגם עבדיו קרעו את בגדיהם.
יונדב בן שמעה בן דודו של דוד, שהיה מצוי בנבכי היחסים בין אמנון לאבשלום כמי שנתן לאמנון את העצה להציע נישואין לתמר, וכמי שהכתוב מעיד עליו שהיה אדם חכם מאוד, הבין שרצח אמנון לא היה ניסיון חיסול כללי של אבשלום את כל זרע המלוכה אלא נקמה באמנון על התעללותו בתמר, אחותו מאב ואם של אבשלום. על כן יונדב הרגיע את דוד ואמר שהשמועה אינה נכונה, ואמנון לבדו מת, שכן טינה ישנה הייתה בליבו של אבשלום על אמנון מן היום בו אנס את תמר:
וַיְצַו אַבְשָׁלוֹם אֶת נְעָרָיו לֵאמֹר רְאוּ נָא כְּטוֹב לֵב אַמְנוֹן בַּיַּיִן וְאָמַרְתִּי אֲלֵיכֶם הַכּוּ אֶת אַמְנוֹן וַהֲמִתֶּם אֹתוֹ אַל תִּירָאוּ הֲלוֹא כִּי אָנֹכִי צִוִּיתִי אֶתְכֶם חִזְקוּ וִהְיוּ לִבְנֵי חָיִל: וַיַּעֲשׂוּ נַעֲרֵי אַבְשָׁלוֹם לְאַמְנוֹן כַּאֲשֶׁר צִוָּה אַבְשָׁלוֹם וַיָּקֻמוּ כָּל בְּנֵי הַמֶּלֶךְ וַיִּרְכְּבוּ אִישׁ עַל פִּרְדּוֹ וַיָּנֻסוּ: וַיְהִי הֵמָּה בַדֶּרֶךְ וְהַשְּׁמֻעָה בָאָה אֶל דָּוִד לֵאמֹר הִכָּה אַבְשָׁלוֹם אֶת כָּל בְּנֵי הַמֶּלֶךְ וְלֹא נוֹתַר מֵהֶם אֶחָד: וַיָּקָם הַמֶּלֶךְ וַיִּקְרַע אֶת בְּגָדָיו וַיִּשְׁכַּב אָרְצָה וְכָל עֲבָדָיו נִצָּבִים קְרֻעֵי בְגָדִים: וַיַּעַן יוֹנָדָב בֶּן שִׁמְעָה אֲחִי דָוִד וַיֹּאמֶר אַל יֹאמַר אֲדֹנִי אֵת כָּל הַנְּעָרִים בְּנֵי הַמֶּלֶךְ הֵמִיתוּ כִּי אַמְנוֹן לְבַדּוֹ מֵת כִּי עַל פִּי אַבְשָׁלוֹם הָיְתָה שׂוּמָה מִיּוֹם עַנֹּתוֹ אֵת תָּמָר אֲחֹתוֹ: וְעַתָּה אַל יָשֵׂם אֲדֹנִי הַמֶּלֶךְ אֶל לִבּוֹ דָּבָר לֵאמֹר כָּל בְּנֵי הַמֶּלֶךְ מֵתוּ כִּי אם אַמְנוֹן לְבַדּוֹ מֵת
תיאור הרצח > חזרת בני המלך לירושלים

כעבור זמן מה לאחר שפשטה בעיר השמועה שבני המלך נהרגו, ראה הצופה של ארמון דוד קבוצת אנשים מגיעה מצד ההר אל העיר. יונדב הבין שאלו פמליית בני המלך שברחה אל העיר, ואמר לדוד: 'הנה בני המלך באו, כדבר עבדך כן היה'. כשהגיעו אל ארמון המלך, בכה המלך, בניו ועבדיו בכי רב על מות אמנון:
וַיִּבְרַח אַבְשָׁלוֹם וַיִּשָּׂא הַנַּעַר הַצֹּפֶה אֶת עינו עֵינָיו וַיַּרְא וְהִנֵּה עַם רַב הֹלְכִים מִדֶּרֶךְ אַחֲרָיו מִצַּד הָהָר: וַיֹּאמֶר יוֹנָדָב אֶל הַמֶּלֶךְ הִנֵּה בְנֵי הַמֶּלֶךְ בָּאוּ כִּדְבַר עַבְדְּךָ כֵּן הָיָה: וַיְהִי כְּכַלֹּתוֹ לְדַבֵּר וְהִנֵּה בְנֵי הַמֶּלֶךְ בָּאוּ וַיִּשְׂאוּ קוֹלָם וַיִּבְכּוּ וְגַם הַמֶּלֶךְ וְכָל עֲבָדָיו בָּכוּ בְּכִי גָּדוֹל מְאֹד
השלכות הרצח

לאחר הרצח ברח אבשלום אל סבו, תלמי מלך גשור, אביה של מעכה אשת דוד, על מנת לחסות בצילו של סבו עד יעבור זעם. אבשלום שהה שם במשך שלוש שנים עד שיואב נוכח לראות שדוד ניחם על מות אמנון, ונכסף לשובו של אבשלום לירושלים: ”וְאַבְשָׁלוֹם בָּרַח וַיֵּלֶךְ אֶל תַּלְמַי בֶּן עַמִּיהוּד מֶלֶךְ גְּשׁוּר וַיִּתְאַבֵּל עַל בְּנוֹ כָּל הַיָּמִים: וְאַבְשָׁלוֹם בָּרַח וַיֵּלֶךְ גְּשׁוּר וַיְהִי שָׁם שָׁלֹשׁ שָׁנִים: וַתְּכַל דָּוִד הַמֶּלֶךְ לָצֵאת אֶל אַבְשָׁלוֹם כִּי נִחַם עַל אַמְנוֹן כִּי מֵת” (ספר שמואל ב', פרק י"ג, פסוקים ל"ז–ל"ט).
יואב קורא לאשה חכמה מתקוע ומורה לה להתחזות לאלמנה המתארת בפני המלך את מצבה העגום, באשר אחד מבניה קם על אחיו והרגו, ובני המשפחה דורשים ממנה להסגיר את האח כדי להורגו ובכך לנקום את דמי אחיו ששפך. האלמנה מבקשת מהמלך שיפרוס חסותו על בנה ויגן עליו, ובכך ימנע את הכרתת זרעה וכילויו. דוד מבטיח לה זאת, ואז האשה אומרת לדוד שסיפור זה אינו אלא משל שנועד להמחיש לו את מצבו של אבשלום שנאלץ לברוח מחשש לנקמה מצד בני המלך, ובקשתה שדוד ישיב את אבשלום לירושלים, ויפרוס את חסותו עליו.
דוד מבין שיואב הוא ששלח את האשה למשול לו את המשל, הוא שואל אותה על כך והיא מאשרת. דוד קורא ליואב ושולח אותו להשיב את אבשלום לירושלים, והוא אכן עושה כן.
הערות שוליים

↑  מצודות דוד על ספר שמואל ב', פרק י"ג, פסוק כ"ה
↑  מצודות דוד ומלבי"ם על ספר שמואל ב', פרק י"ג, פסוק כ"ו.
↑  כשם שאבימלך בן גדעון בשעתו חיסל את כל 70 אחיו (מלבד יותם שברח) כדי להבטיח את מלכותו על ישראל.
| ספר שמואל |
| --- | --- | --- |
| תקופת עלי הכהן | הולדת שמואל • תפילת חנה • נבואת בית עלי • מלחמת אבן העזר הראשונה • החזרת ארון הברית לישראל והעלאתו לירושלים |  |
| תקופת שמואל הנביא | ארון הברית בשדה פלשתים • קרב מצפה • בקשת המלך • משפט המלך • תוכחת שמואל לעם |  |
| תקופת שאול המלך לפני משיחת דוד | משיחת שאול למלך • מלחמת שאול ונחש העמוני • מלחמת מכמש • יהונתן ויערת הדבש • מלחמת שאול בעמלק |  |
| תקופת שאול המלך לאחר משיחת דוד | משיחת דוד למלך • דוד וגוליית • ניסיונות שאול להמית את דוד • מבחן ראש החודש • בריחת דוד אל אכיש • הטבח בנוב עיר הכהנים • מרדף שאול אחר דוד במדבר יהודה • מפגש דוד ושאול במדבר עין גדי • סיפור נבל הכרמלי • מפגש דוד ושאול בגבעת החכילה • בעלת האוב מעין דור • מלחמת דוד בעמלק • המלחמה בגלבוע |  |
| תקופת דוד המלך בחברון | פילוג ממלכת שאול: בשורת הנער העמלקי • קינת דוד • מלחמת אבנר ויואב • רצח אבנר •  קינת דוד על אבנר • רצח איש בושת |  |
| תקופת דוד המלך בירושלים | כיבוש ירושלים בידי דוד • הקרב בעמק רפאים • העלאת ארון הברית • נבואת נתן • מפיבושת • מלחמת דוד בעמון וארם • מעשה דוד ובת שבע • משל כבשת הרש • מעשה אמנון ותמר • רצח אמנון • האישה החכמה מתקוע • מרד אבשלום • מרד שבע בן בכרי • האישה החכמה מאבל בית מעכה • סיפור רצפה בת איה • שירת דוד • דברי דוד האחרונים • המגפה בימי דוד |  |
| דמויות בולטות | עלי הכהן • אלקנה • חנה • שמואל הנביא • שאול המלך • יהונתן בן שאול • מיכל • דוד המלך • אחימלך בן אחיטוב • אבנר בן נר • נבל הכרמלי • אביגיל • יואב בן צרויה • אבישי בן צרויה • איש בושת • אבשלום • אמנון • תמר • מפיבושת |  |
האישה התקועית שוטחת את דבריה בפני המלך דוד.